als_Latn dik_Latn sag_Latn
Microsoft Office për pajisjet Mac nuk do të vijë deri në vitin 2015, por një version i ri i Outlook-ut për pajisjet Mac është tani në dispozicion. Kompania prezantoi një version të përditësuar të aplikacionit të saj Outlook për pajisjet Mac, i cili është në dispozicion për përdoruesit e paketës Office 365. Kompania zbuloi gjithashtu disa detaje se kur do të jetë në dispozicion tek pjesa tjetër e platformës së saj Office.
“Ky version i ri ofron një eksperiencë më konsistente dhe familjare ndërmjet Outlook-ut në kompjuter, Outlook-ut në ueb dhe Aplikacionit Ueb Outlook (OWA) për iPad, iPhone dhe pajisjet Android,” shkroi kompania në një postim në blogun e saj.
Ndërfaqja e përdoruesit tek versioni më i ri i Outlook-ut është rinovuar me një dizajn më modern, sjell funksionim dhe stabilitet më të mirë. Outlook-u i përditësuar për pajisjet Mac është tani në dispozicion tek abonentët e platformës Office 365. Pjesa tjetër e paketës Office, përfshirë këtu Word, Excel, Powerpoint dhe OneNote për pajisjet Mac, do të jetë në dispozicion në vitin 2015. Kompania ka në plan të sjellë një version beta të paketës Office në gjysmën e parë të vitit 2015.
(Herë të lexuara: 102)
als_Latn als_Latn als_Latn als_Latn